Jedan školski dan malog Radića

Došao je prvi dan proljeća. Sunce je obasjavalo moju malu sobicu, u kojoj smo spavali brat i ja. Zraka sunca pala je na moj krevet i ja sam se probudio. Veseo sam što je prvi dan proljeća i dane ću moći provoditi vani. Veseo sam i zato što je ponedjeljak i idem u školu.

No moja majka nije bila vesela, nije imala brašna da napravi kruh i tako sam u školu otišao gladan. Ja sam mogao trpjeti glad, ali moja majka će raditi čitav dan i neće imati snage. Udaljavao sam se od kuće i primijetio da mi danas nije hladno u mojoj trošnoj narodnoj nošnji. Zaboravio sam na glad čim sam ugledao svoje prijatelje. Svi smo bili veseli što ćemo i danas naučiti nešto novo. Dan u školi prolazio je brzo. Najljepše mi je bilo na satu prirode jer smo išli u školsko dvorište promatrati tek probuđenu priridu i ptice koje su se vratile iz toplih krajeva. Zvvvvrrrrr! Začulo se školsko zvono i krenuo sam kući. Hodao sam 2 km uz bistru rijeku do naše drvene kućice. Napisao sam zadaću na svoju malu pločicu i pojurio van. Ležao sam na travi i osjećao se prekrasno. Vidio sam jednog malog, bijelog leptirića koji je leti po zelenoj livadi. Pošao sam za njim. Leptirić je letio, a ja sam bezbrižno trčkao za njim. Bio sam sretan što mi je majka rekla da joj danas ne moram pomagati, ali vidjevši je kako teško radi na našem vrtu, navrle su mi suze na oči. Otac joj nije mogao pomagati jer je on radio u Zagrebu. Odlazio je u rano jutro, a dolazio kasno uvečer. Odlučio sam joj pomoći. Rekla mi je: „Žao mi je sine, što moraš raditi, ja bih bila sretnija da se posvetiš samo školi.“ Zagrlio sam ju i rekao.“Ja se imam vremena posvetiti školi, ali ne mogu gledati kako sama radiš!“

Sumrak se počeo spuštati. Otišli smo u kuću. Sjedili smo u onoj kuhinjici uz malu svijeću i razgovarali. Bio sam sretan što nisam neki bogataš, ali da se ipak mogu obrazovati. Lijepo mi je u našem malom selu, u mojoj staroj kućici i maloj tmurnoj sobici.

Dora Bahčić, 8.b